Diari Oficial de la Generalitat Valenciana


Sumari del DOGV 6306, del 08-07-2010 (2010/7019)

Notificació de la sentència dictada en el judici ordinari número 461/2009.
--------------------------------------------------------------------------

### Dades del document

Número de DOGV
:   6306

Data del DOGV
:   08-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/7019


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el judici ordinari número 461/2009. [2010/7019]  
Judici ordinari 000461/2009  
Demandant: Castellana de Maderas, SA.  
Procurador: Sergio Llopis Aznar.  
Demandats: Aplicamader, SL, i Rubén Pedrón García.  
Procurador: -  
Jorge Víctor Iglesias de Baya, secretari del Jutjat Mercantil número 2 de València, faig saber:  
Que en aquest Jutjat a càrrec meu, se segueixen les actuacions de judici ordinari 000461/2009, a instàncies de Castellana de Maderas, SA, representada pel procurador Sergio Llopis Aznar, contra Aplicamader, SL, i Rubén Pedrón García, en què mitjançant la resolució del dia de hui he ordenat, com ara ho efectue, notificar la sentència dictada en les actuacions indicades als demandats en parador ignorat, Aplicamader, SL, i Rubén Pedrón García.  
La sentència té l'encapçalament i part dispositiva que literalment són així:  
«Sentència número 194/2010  
València, 7 de juny de 2010  
María del Mar Fernández Barjau, jutgessa de reforç del Jutjat Mercantil número 2 de València, he vist aquestes actuacions de judici ordinari número 461/2009, promogudes a instàncies del procurador el senyor Llopis Aznar, en nom i representació de la mercantil Castellana de Maderas, SA, assistit per la lletrada Silvia Berenguer Navarro, contra la mercantil Aplicamader, SL, i el seu administrador social Rubén Pedrón García, declarats ambdós en rebel·lia, en què s'exercita acumulament d'acció de reclamació d'una quantitat i la de responsabilitat de l'administrador social, d'acord amb els següents:  
/.../  
Dispositiva  
Estime totalment la demanda formulada pel procurador el senyor Llopis Aznar, en nom i representació de la mercantil Castellana de Maderas, SA, contra la mercantil Aplicamader, SL, i el seu administrador social Rubén Pedrón García, declarats ambdós en rebel·lia processal, condemne els dos demandats a pagar, conjuntament i solidàriament, a la part actora la quantitat de 6.596,88 euros més els interessos moratoris de la Llei 3/2004, des de l'endemà del venciment de cada factura i les costes produïdes en aquesta instància.  
Notifiqueu aquesta resolució a les parts, i feu-los saber que contra aquesta resolució es pot anunciar un recurs d'apel·lació per a davant la Secció Novena de l'Audiència Provincial de València, que cal preparar mitjançant un escrit que es presentarà en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LECn).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. El dipòsit l'haurà de constituir mitjançant l'ingrés de la quantitat indicada al banc Banesto, en el compte corresponent a aquest expedient, indicant, en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa. En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.  
Expediu un certificat d'aquesta sentència i uniu-lo a les actuacions, i incloeu l'original en el llibre de sentències civils d'aquest Jutjat.  
Aquesta és la meua sentència, que pronuncie, mane i firme».  
I perquè valga de notificació de la sentència als demandats en parador ignorat, de conformitat amb el que disposa l'article 497.2 de la Llei d'Enjudiciament Civil, expedisc aquest edicte.  
València, 7 de juny de 2010.- El secretari: Jorge Víctor Iglesias de Baya.